РЕПУБЛИКА СРПСКА
ГРАД БАЊА ЛУКA
ГРАДОНАЧЕЛНИК
ГРАДСКА УПРАВА
- Одјељење за образовање, здравство, омладину и спорт–

Број: 15-6-131/18
Дана, 06.03.2018. године

	На основу члана 5. Правилика о суфинансирању пројеката омладинских организација, организација за младе путем Јавног позива („Службени гласник Града Бања Лука“ број 10/17), Одјељење за образовање, здравство, омладину и спорт р а с п и с у ј е

Ј А В Н И   П О З И В
за суфинансирање пројеката омладинских организација, организација за младе, 
из Буџета Града Бања Лука у 2018. години

I

	Расписује се Јавни позив за пријаву пројеката омладинских организација, организација за младе (у даљем тексту: организације), који ће се суфинансирати из Буџета Града Бања Лука у 2018. години, у износу до 10.000,00 КМ (словима: десет хиљада КМ), по пројекту, из сљедећих области:

1)	Запошљавање младих, 
2)	Стамбена политика за младе,
3)	Образовање, култура и физичка култура,
4)	Здравље и социјална политика за младе,
5)	Информисање младих, 
6)	Равноправност полова,
7)	Мобилност, омладински рад и организовање,
8)	Борба против насиља и криминалитета,
9)	Кориштење слободног времена и партиципација у друштву,
10)	Заштита животне средине и млади,
11)	Особе са инвалидитетом у Бањој Луци,
12)	Наталитетна политика и останак младих у Бањој Луци.

Стратешки циљеви и правци по наведеним областима дефинисани су у документу „Омладинска политика Града Бања Лука, за период 2018-2022. година“ (у даљем тексту: ОПБЛ). 
II

	Право учешћа на овом Јавном позиву, за суфинансирање пројеката из наведених области имају све организације регистроване, у складу са Законом о омладинском организовању, односно које су уписане у Омладински регистар Града Бања Лука, дјелују и имају сједиште на подручју града Бања Лука.  
	Организације које пријаве пројекте из области „мобилност младих“ у обавези су да пројекте спроводе за младе из града Бањaлуке, гдје се као доказ прилаже потврда о пребивалишту и списак учесника.
	Све омладинске организације, организације за младе које се пријављују на овај јавни позив дужне су да своје пројекте усмјере у циљу реализације циљева и праваца из ОПБЛ.

III

Пријава пројекта мора да садржи сљедеће:
1.	Пријаву за учешће у Јавном позиву за предлагање пројеката из области омладинског 	организовања - Образац 1. 
2.	Приједлог пројекта за учешће на Јавном позиву за суфинансирање пројеката омладинских 	организација, организација за младе - Oбразац 2.
3.	Преглед буџета - Прилог број 1.
4.	Изјаву - Прилог број 2.
	Наведени обрасци и прилози налазе се на интернет страници Града Бања Лука, а могу се преузети и у просторијама Градске управе и саставни су дио наведеног Правилника.
	Организације које се пријављују на Јавни позив дужне су, поред попуњених образаца и прилога да доставе додатну документацију, и то: 
1.	Копију рјешења о упису у Омладински регистар Града Бања Лука,
2.	Копију уговора са банком или потврда банке код које је отворен жиро рачун,
3.	Копије биланса стања и биланса успјеха за протеклу годину, овјерене од стране  надлежне агенције за финансијско пословање, (ако није достављен Одјељењу за образовање, здравство, омладину и спорт),

4.	За пројекте који се спроводе у школама/факултетима доставити писану сагласност директора/декана и надлежног министарства,
5.	Приложити доказ да су обезбијеђена властита средства или средства од другог донатора за дио пројекта који се предлаже за суфинансирање средствима из Буџета града Бањалука,
6.	Приложити Изјаву о партнерству, ако има партнера на пројекту са дефинисаним задацима и обавезама сваког партнера.	

IV

	Посебни услови које организације треба да испуне за додјелу средстава:
1.	Да су у складу са Законом о омладинском организовању уписане у Омладински регистар Града Бања Лука, да су доставиле Одјељењу Извјештај о намјенском утрошку средстава додјељених из Буџета Града, уколико су претходно биле корисник истих, 
2.	Да су пројекат пријавиле сагласно члану 7. став 1. Правилника, 
3.	Да су обезбједиле дио средстава из других извора,
4.	Да су укључиле волонтере (младе) у реализацију пројекта,
5.	Да посједују људске ресурсе за реализацију пројекта (лица/особа),
6.	Да локална заједница (млади) има корист од имплементације пројекта у области на коју се пројекат односи, односно да исти рјешава одређен проблем или потребу (правац/циљ из ОПБЛ),
7.	Да се пројекат односи на већи дио корисника (младих) града Бања Лука,
8.	80 % средстава која се потражују из Буџета Града треба да се односе на пројектне активности, а до
9.	20%, на административне трошкове и трошкове лица која се ангажују у пројекту.

	Нeће се суфинансирати  пројекти  или дио пројекта организација које не испуне услове из члана    
          10, а ограничења у кориштењу финансијских средстава дефинисана су чланом 11.  Правилника.

V

	Подносилац може да преда више од једне пријаве (пројектне идеје), али у том случају треба да се предају одвојене пријаве и документација уз сваку од њих.
	У случају да у процесу вредновања буду успјешно оцјењена два или више пројекта једног подносиоца, суфинансираће се само један пројекат који оствари највећи број бодова.
	Партнери на пројекту могу да буду и друге организације, иституције и слично.
 	Партнери „подносиоца“ учествују у креирању и спровођењу пројекта, а „подносилац“ истог биће водећа организација. 
	Изјава о партнерству мора да буде јасна, те потписана и овјерена печатом правних лица која су у партнерству на пројекту који предлажу.
VI

	Пријаве пристигле на овај јавни позив,  разматраће и вредновати Комисија за одабир пројеката омладинских организација, организација за младе по Јавном позиву, коју именује градоначелник.
	Јавни позив остаје отворен 20 дана, од дана објављивања у дневним новинама и на интернет страници Града Бања Лука. 
	Уколико Јавни позив не буде објављен истовремено, рок ће се рачунати од дана последње објаве.
	Резултати Јавног позива објављују се на интернет страници Града Бања Лука, у року од 30 дана од дана затварања Јавног позива, о чему се обавјештавају све организације које су се кандидовале са пројектима.
VII

	Пријава пројекта на Јавни позив, са свом потребном документацијом подноси се у два примјерка (1 штампана и 1 електронска верзија - ЦД/УСБ – Образац 2. са Прилозима од 1. до 2.) у затвореној коверти лично у Градску управу, канцеларију број 14, током радних дана (понедјељак-петак), у периоду од 8 до 15 часова или препоручено поштом на адресу: Град Бања Лука, Градска управа, Одјељење за образовање, здравство, омладину и спорт, Трг српских владара 1, 78000 Бања Лука, са назнаком: Јавни позив за суфинансирање пројеката омладинских организација, организација за младе, из Буџета Града Бања Лука у 2018. години, из области (наведете област), позив на број 15-6-131/18, од 06.03.2018. годинe и навод „Не отварати“.
	Непотпуне и неблаговремене пријаве неће се разматрати, а документација достављена путем овог Јавног позива не враћа се.
IX

	Све информације се могу добити на званичној интернет страници Града Бања Лука, www.banjaluka.rs.ba
                                                                                                                               Н А Ч Е Л Н И К
	
                                                                                                                              Мр Драган Бањац